الصفحه دى ممكن تحتاج تتويك علشان تبقا حسب معايير ويكيبيديا كمان يمكن الصفحه مافيهاش لينكات لصفحات تانيه, حاول تضيف فيها لينكات لصفحات تانيه متعلقه بيها او تحسين تنسيق الصفحه. جامع قبة الصخرة ده جامع موجود فى الجامع الأقصى ، واللى بناه كان الخليفة عبد الملك ابن مروان واتبنى سنة 73 هجريه وبناه فوق صخرة الأسراء والمعراج اتسمى بالاسم ده لأنه موجود فوق الصخرة المشرفة وتحت الصخرة دى موجود كهف فيه محراب قديم بيقولو عليه مصلى الأنبياء والصخرة متحوطة من ايام الناصر محمد بن قلاوون طششش. المصلى عبارة عن بناء من الحجر على تخطيط ثمانى الأضلاع طول الضلع الواحد بتاعه اتناشر ونص متر؛ وجوه المثمن ده مثمن تانى وكل ضلع من أضلاعه متشالة على عمود وتمن أكتاف وجوه المتمن التانى فى دايرة طول القطر بتاعها عشرين متر وأربعة وأربعين سنتى، اما بقى القبب التانية فهى على شكل هيكل مركزى الصخرة: عبارة عن قطع صخور كبيرة موجودة تحت القبة فى وسط المصلى طولها من فوق لتحت تمنتاشر متر ؛وعرضها من اليمين للشمال أربعتاشر متر وأعلى حته فيها عاليه عن الارض بييجى متر ونص وحوليها درابزين من الخشب المنقوش والمدهون وجنب الدرابزين فى مصلى للنساء وليه اربع أبواب وبيفصل بينه وبين مصلى الرجالة سياج من الحديد المشبك المغارة: والمغارة دى موجودة تحت الصخرة وبينزلها الناس من الناحية الجنوبية بحداشر سلمة وشكلها عامل زى المربع طول ضلعه ييجى اربع تمتار ونص والسقف فيه خرم اتساعه متر وعند الباب فى قنطرة معمولة بالرخام على عمودين.